کیپٹن غلام رازق

کیپٹن غلام رازقپاکستان کے نامور ایتھلیٹ اور صدارتی تمغا برائے حسن کارکردگی کی حامل شخصیت ہیں

پیدائش 
غلام رازق کی پیدائش 11 نومبر 1932ء نتھوٹ ڈومیلی ضلع جہلم پنجاب پاکستان میں ہوئی

اتھلیٹ 
غلام رازق کا تعلق پاکستان کی بری فوج سے تھا۔ انہوں نے 1956ء کے میلبرن اولمپکس سے 1966ء کے بنکاک کے ایشیائی کھیلوں تک مسلسل بین الاقوامی مقابلوں میں پاکستان کی نمائندگی کی اور مجموعہ طور پر 33 تمغے جیتے جو ایک ریکارڈ ہے۔ آج تک پاکستان کے کسی ایتھلیٹ نے تن تنہا اتنے تمغے نہیں جیتے۔

تمغا حسن کارکردگی 
غلام رازق 110 میٹر کی رکاوٹوں والی دوڑ (ہرڈلز) کے مقابلوں میں حصہ لیتے تھے اور اس کی تکنیک پر انہیں کمال حاصل تھا۔ حکومت پاکستان نے انہیں 1964ء میں صدارتی تمغا برائے حسن کارکردگی عطا کیا تھا جبکہ پاک فوج نے انہیں کیپٹن کا اعزازی رینک دیا تھا۔

وفات 
24جون 1989ء کو پاکستان کے نامور ایتھلیٹ غلام رازق راولپنڈی میں وفات پاگئے اور فوجی قبرستان میں آسودۂ خاک ہوئے۔

حوالہ جات 

 

1932ء کی پیدائشیں
1962ء ایشیائی کھیلوں میں تمغا یافتگان
1989ء کی وفیات
ایشیائی کھیل 1958ء میں تمغا یافتگان
ایشیائی کھیل 1966ء میں تمغا یافتگان
ایشیائی کھیلوں میں پاکستانی کانسی تمغا یافتگان
ایشیائی کھیلوں میں طلائی تمغا یافتگان پاکستانی
پاکستان کے اولمپک ایتھلیٹ
تمغائے حسن کارکردگی وصول کنندگان
ضلع جہلم کی شخصیات
ایتھلیٹکس میں دولت مشترکہ کھیل کے تمغا یافتگان
دولت مشترکہ کھیل کے پاکستان کے طلائی تمغا یافتگان
بیسویں صدی کی پاکستانی شخصیات